Document ID: 32005R1209

KOMISIJAS REGULA (EK) Nr. 1209/2005
(2005. gada 27. jūlijs),
ar kuru groza Padomes Regulu (EK) Nr. 174/2005, ar ko nosaka ierobežojumus tādas tehniskās palīdzības sniegšanai Kotdivuārai, kas ir saistīta ar militārām darbībām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 174/2005, ar ko nosaka ierobežojumus tādas tehniskās palīdzības sniegšanai Kotdivuārai, kas ir saistīta ar militārām darbībām (1), un jo īpaši tās 7. pantu,
tā kā:
(1)
Regulas (EK) Nr. 174/2005 II pielikumā ir uzskaitītas kompetentās iestādes, kurām piešķirtas īpašas funkcijas attiecībā uz minētās regulas īstenošanu.
(2)
Beļģija, Lietuva un Nīderlande pieprasīja, lai tiktu grozīti adrešu dati, kas saistīti ar to kompetentajām iestādēm,
IR PIEŅĒMUSI ŠO REGULU.
1. pants
Ar šo groza Regulas (EK) Nr. 174/2005 II pielikumu, kā tas noteikts minētās regulas pielikumā.
2. pants
Šī regula stājas spēkā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 27. jūlijā

Labels: 18
15
5